cyanic-selkie/wikianc huggingface dataset:
Friginis šalmas
thumb|right|250px|Žemas friginis šalmas Friginis šalmas  – gana neapibrėžto tipo šalmas, kurio viršutinė dalis į viršų smailėja, bet baigiasi ne smaigaliu, o priekin nulenktu lašišku sustorėjimu. Aukštas viršus saugo nuo kirčių iš viršaus (smailus viršus nukreipia kalavijo smūgį, net ir prakirtus šalmo viršų didelis atstumas trukdo sužeisti galvą). Jokių kitų papuošimų viršus paprastai neturi. Be antnosio, gali turėti figūrines skruostines plokšteles.
Friginio šalmo forma panaši į skitų, trakų ir kitų rytų tautų būdingą kepurę.
Friginius šalmus nešiodavo makedoniečių falangų kareiviai, Tesalijos ir Trakijos raiteliai, IV a. pr. m. e. graikų hoplitai. Falangų kareivių šalmai dažnai turėdavo skruostines plokšteles ar veidą dengiančią kaukę.
Egzistuoja tarpinės formos tarp trakinio ir friginio šalmų, pvz., didėjant friginio šalmo skruostinėms skiautėms ir sprandinei daliai jis panašėja su trakiniu šalmu. Galbūt todėl juos dažniausiai sujungia į vieną klasę.
Pasha Parfeny
Pavel „Pasha“ Parfeni (g. 1986 m. gegužės 30 d. Orhėjuje) – Moldovos dainininkas. Jis atstovavo Moldovai 2012 m. Eurovizijos dainų konkurse Baku, Azerbaidžane, kur su daina „Lăutar“ finale užėmė 11 vietą. Anksčiau atlikėjas buvo moldavų grupės SunStroke Project vokalistas.
Biografija
Pasha užaugo menininkų šeimoje, studijavo muziką.
2009 metais įstojo į SunStroke Project grupę, su kuria jis užėmė trečią vietą Moldovos Eurovizijos 2009 atrankoje. Palikęs grupę, Pasha dalyvavo keliuose festivaliuose ir antrą kartą dalyvavo Moldovos atrankoje į 2010 m. Euroviziją, tačiau pralaimėjo grupei Sunstroke Project. Savo laimę bandė ir 2011 metais, tačiau su daina „Dorule“ liko trečias.
2012 m. kovo 11 d. laimėjo šalies atrankos konkursą ir su kūriniu „Lăutar“ išrinktas atstovauti Moldovai 2012 m. Eurovizijoje Baku, Azerbaidžane.
Mosulas
Mosulas – miestas Irake, prie Tigro upės. 2,07 mln. gyventojų. Išvystyta tekstilės pramonė (audinys muslinas kilęs būtent nuo Mosulo miesto pavadinimo), maisto, odos, avalynės, metalo pramonė, gaminamas Mosulo marmuras. Apylinkėse išgaunama nafta.
Mosule yra muziejus – Asirijos ir Partos meno paminklas, didelė Nur ad Dino (arba Džami al Kabiro) mečetė ir minaretas (XII a.). Yra universitetas (įkurtas 1967 m.), mokslo centrai.
Istorija
Mosulas, anksčiau vadintas Ninevija, buvo galingos Asirijos imperijos centras.
Biblija teigia, kad Ninevę įkūrė Kušo sūnus Nimrodas.
850 m. pr. m. e. Asirijos karalius Ašurnasirpalas II pasirinko Nimrudą, miestą 30 km nuo Ninevės, nauja sostine. Apie 700 m. pr. m. e. karalius Senacheribas padarė Ninevę sostine. Kuyunjik kalva Mosule buvo jo rūmai, kur Senacheribo anūkas Ašurbanipalas įkūrė Ašurbanipalo biblioteką.
Pavadinimo kilmė
Senovėje miestas buvo žinomas asirų kalba kaip Ninevė (Nîněwâ). Dabartinis pavadinimas yra arabiškas ir reiškia „jungiantis taškas, miestas“.
Janina Žėkaitė-Kubilienė
Biografija
Gimė 1926 m. liepos 8 d. Degionyse. Baigusi universitetą 1951 m., įstojo į aspirantūrą ir liko Literatūros institute moksline bendradarbe. 1955 m. apsigynė mokslų daktaro kandidato disertaciją, o vėliau ir Habilitacijos disertaciją. yra išleidusi monografiją „Lietuvių romanas“, „Impresionizmas ir ekspresionizmas lietuvių prozoje“, monografiją „Šatrijos Ragana“, „Žemaitės kūryba“, „Jurgis Savickis“, „Ignas Šeinius“, „Modernizmas lietuvių prozoje“. Ji paruošusi ir išleidusi Jurgio Savickio raštus, Šatrijos Raganos laiškus, dokumentinę knygutę apie Jurgį Savickį. Literatūros mokslininkė yra parašiusi nemažai skyrių „Literatūros istorijai“. Paskutinis jos didelis darbas - monografija apie išeivijos lietuvių rašytoją Aloyzą Baroną.
Mirė 2006 m. liepos 27 d. Vilniuje, palaidota Antakalnio kapinėse.
Jūrų biologija
Jūrų biologija – biologijos sritis tirianti augalus, gyvūnus ir kitą gyvybę jūrose.
Kadangi biologijoje daug šeimų ir genčių gyvena jūroje, o kitos ant žemės, jūrų biologija rūšis klasifikuoja pagal jų gyvenamą aplinką, o ne taksonomiją.
One Touch
„One Touch“ yra debiutinis albumas, išleistas Jungtinės Karalystės merginų pop grupės „Sugababes“. Albumą 2000 m. lapkričio mėnesį išleido įrašų kompanija „London Records“. Iš albumo išleisti keturi singlai pasiekė JK Top 40. „One Touch“ buvo vienintelis „Sugababes“ albumas, išleistas įrašų kompanijos „London Records“ bei paskutinis albumas, kuriame pasirodė Siobhan Donaghy.
Albumo istorija
„Sugababes“ debiutinis singlas „Overload“ pasiekė #6 vietą Jungtinės Karalystės tope, ir buvo nominuotas „Brit Award“ apdovanojimui kaip Geriausias britų singlas. Daina pakilo į #3 vietą Vokietijoje ir #2 Naujojoje Zelandijoje. Grupė parašė daugumą dainų albumui su grupės All Saint prodiuserio Cameron McVey pagalba. Albumas buvo įrašytas 1999 metais.
Grupė sulaukė kritikų pastabų, jog jos, būdamos dar šešiolikmetės, dainavo dainas, skirtas ne jų amžiui. Albumas debiutavo tiktai #75 vietoje, tačiau po 4 mėnesių jis pakilo į #26 vietą, ir buvo parduota daugiau nei 22 000 albumo kopijų. Jungtinėje Karalystėje buvo parduota daugiau nei 180 000 albumo kopijų, o pasaulyje 650 000.
Jų debiutinis albumas buvo išleistas gan sėkmingai Jungtinėje Karalystėje, o singlai „New Year“, „Run for Cover“ ir „Soul Sound“ užėmė aukštas vietas JK topuose. Per Japonijai skirtą reklaminę kelionę Siobhán Donaghy paliko grupę. Priežasčių, kodėl ji paliko grupę, yra dvi: oficiali yra, kad Siobhán nutarė pasinerti į mados pasaulį. Antroji, kad Siobhán pykosi su Keisha ir dėl to jai buvo diagnozuota klinikinė depresija. Tačiau dėl šio įvykio Mutya ir Keisha ilgai nesigraužė ir netrukus grupė vėl tapo trio, kai prie dviejų tikrųjų narių prisijungė Heidi Range – grupės „Atomic Kitten“ įkūrėja. Nors grupė vėl susiformavo 2001 m., grupės įrašų kompanija „London Records“ nutraukė kontraktą su „Sugababes“, nes jos nepateisino kompanijos lūkesčių.
Naisių mokykla
Šiaulių rajono Naisių mokykla – buvusi dieninė, savarankiško mokymosi bendrojo lavinimo mokykla Naisiuose (Šiaulių raj.), vykdžiusi pradinio, pagrindinio ir papildomo ugdymo programas. Įstaigos kodas 190076486. Dabar tai Meškuičių gimnazijos skyrius.
Vladikaukazas
Šiaurės Osetijos valstybinis universitetas, žemės ūkio ir technologijos universitetai, medicinos akademija, vadybos institutas. Dailės, literatūros, kraštotyros muziejai, dramos, muzikos, lėlių teatrai. Stovi sunitų mečetė (nuo 1908 m.). Mieste yra klimatinio kurorto zona, kurioje yra sanatorija, turizmo bazės, keltuvas.
Naisių mokykla
Istorija
miniatiūra|left|Mokykla 2010 m. miniatiūra|250px|left|Mokykla 2015 m.
Vladikaukazas
Istorija
thumb|left|200px|Teatras apie 1900 metus
Naisių mokykla
Istorija
Vladimiras Zubovas, rūpinęsis, kad jo dvaruose galėtų mokytis vaikai, 1904 m. sausio 8 ir 13 d. parašė laiškus Kauno gubernijos liaudies mokyklų direktoriui Aleksandrui Lebedincovui, prašydamas leisti pradėti vaikų mokymą privačiose liaudies mokyklose, kurias jis jau esąs suprojektavęs, ir žadąs būti šių mokyklų globėju. Prašyme pabrėžiama, kad jo dvaruose Ginkūnuose, Naisiuose, Medemrodėje, Dabikinėje norima steigti mokyklas darbininkų tarnautojų vaikams. Liaudies mokyklų inspektorius M. Kuznecovas netruko patikrinti padėtį grafo Zubovo dvaruose, pateikti duomenis Kauno gubernijos liaudies mokyklų direktoriui. Inspektoriaus nuomone, mokyklas būtina atidaryti dar 1904 m. Tuo metu Naisių dvare dirbo 20 šeimų, kuriose buvo 40 mokyklinio amžiaus vaikų. Artimiausios mokyklos už trijų varstų.
Vladikaukazas
Istorija
Įkurtas 1784 m. kaip rusų tvirtovė prie Dzaudžikau kaimo. 1860 m. gavo miesto teises. Sparčiai ėmė plėstis nutiesus geležinkelį į Rostovą prie Dono.
Naisių mokykla
Istorija
1904 m. balandžio 19 d. Vilniaus švietimo įstaigos globėjo nurodymu leista grafui Zubovui atidaryti jo dvaruose keturias vienaklases pradines mokyklas. Tada V. Zubovas kreipėsi į Kauno gubernijos liaudies mokyklų direktorių, prašydamas priimti į Naisių dvaro mokyklą mokytoją Aną Gusevą, baigusią Sankt Peterburgo progimnaziją, buvusią dvaro valdytojo E. Gaidamavičiaus vaikų mokytoją. Spalio 8 d. prašymas patenkinamas, įkurta Naisių dvaro V. Zubovo pradinė mokykla, prasidėjo mokslo metai.
Vladikaukazas
Istorija
1931–1944 ir 1954–1990 m. vadinosi Ordžonikidzė, 1944–1954 m. Dzaudžikau.
Ląstelės branduolys
thumb|300px|Branduolys: 1. sienelė 2. [[ribosoma|ribosomos 3. poros 4. branduolėlis 5. chromatinas 6. branduolys 7. endoplazminis tinklas 8.]] Ląstelės branduolys – ląstelės struktūrinė dalis, kuri saugo didžiąją dalį ląstelės genetinės informacijos (chromosomose). Branduolio pagrindinės funkcijos – kontroliuoti chemines reakcijas citoplazmoje ir saugoti informaciją, reikalingą ląstelių dalijimuisi.
Pagrindinės struktūros, sudarančios branduolį yra branduolio apvalkalas – dviguba membrana, kuri apgaubia organelę ir izoliuoja jos turinį nuo citoplazmos ir branduolio matriksas (kuriame yra ir branduolio lamina) – tinklas branduolyje, kuris prideda mechaninę atramą, panašiai kaip ir ląstelės citoskeletas.
Istorija
thumb|left|upright=1.5|Seniausias žinomas ląstelių ir jų branduolių piešinys. Autorius [[Antonie van Leeuwenhoek, 1719 m.]] Branduolys buvo pirmoji atrasta ląstelės organelė. Seniausi šios organelės piešiniai buvo Antonijaus Levenhuko (1632–1723), kuris stebėjo lašišų raudonųjų kraujo kūnelių branduolius.
Struktūros
Branduolys yra didžiausia ląstelinė organelė gyvūninėse ląstelėse. Žinduolių ląstelių branduolio diametras yra apie 6 mikrometrus (µm), tai sudaro 10% viso ląstelės tūrio. Branduolyje esantis klampus skystis yra vadinamas nukleoplazma (arba kariolimfa), jo sandara yra panaši į citozolį, randamą už branduolio ribų. Ląstelės branduolys atrodo tanki, sferinė arba netaisyklinga organelė. „Sausasis“ branduolys yra sudarytas iš: 9% DNR, 1% RNR, 11% histoninių baltymų, 14% liekamųjų baltymų ir 65% rūgštingųjų baltymų.
Veidai
Veidai – jaunųjų kūrybos almanachas, ėjęs 1986–1991 m. Vilniuje kartą per metus.
Istorija
Leido valstybinė leidykla „Vaga“. Tiražas 1987 m. – 7000 egz., 1989 m. – 10 000 egz., 1991 m. – 2000 egz. Išleista 6 (nuo 130 iki 356 p.) numeriai (knygos). Redagavo redakcinė kolegija (komisija).
Spausdino jaunųjų poezijos ir prozos kūrinius, kritikos straipsnius, recenzijas.
Čijunė Sugihara
Čiunė Sugihara, taip pat Sempo Sugihara (, 1900 m. sausio 1 d. Mine – 1986 m. liepos 31 d. Kamakuroje) – Japonijos diplomatas, konsulinis pareigūnas, 1939–1940 m. rezidavęs Kaune kaip Japonijos imperijos vicekonsulas. Antrojo pasaulinio karo metais padėjo apie 6000 Lietuvos, Lenkijos ir Vokietijos žydų pabėgti iš Europos išduodamas jiems tranzitines Japonijos vizas. Taip elgdamasis jis rizikavo savo karjera, nes oficialiai tam neturėjo Japonijos vyriausybės pritarimo.
Lietuvoje
1939 m. Čiunė Sugihara iš Helsinkio atvyko į Kauną ir profesoriaus Juozo Tonkūno išnuomotame name įsteigė Japonijos konsulatą. Oficialiai jis tapo pasiuntinybės Rygoje filialo konsulu ekonominiams ryšiams su Lietuvos įmonėmis plėtoti, o neoficialiai diplomatiniais ir žvalgybos tikslais rinko informaciją apie padėtį pasienyje, sovietų kariuomenės dislokaciją.
Tuo metu Japonijos vyriausybė laikėsi neutralumo politikos žydų klausimu. Išduodant imigracines vizas reikalauta, kad būtų laikomasi imigracijos formalumų, o asmenys turėtų pakankamai lėšų pragyvenimui. Dauguma pabėgėlių neatitiko šių reikalavimų. Č. Sugihara 3 kartus konsultavosi su Japonijos Užsienio reikalų ministerija (URM) dėl tolesnio elgesio, instrukcijų. Ministerija kiekvienąkart atsakydavo, jog be išimties visi norintys gauti vizą privalo turėti trečiosios valstybės vizą, kad vėliau galėtų išvykti iš Japonijos.
1940 m. liepos–rugpjūčio mėn. Č. Sugihara kartu su žmona konsulate pradėjo išdavinėti vizas asmenine iniciatyva. Jis daugelį kartų ignoravo taisykles išduoti 10 dienų galiojančias tranzitines vizas į Japoniją. Atsižvelgiant į jo pareigas (jis nebuvo diplomatinis atstovas-ambasadorius, o tik konsulinis pareigūnas) bei Japonijos URM praktiką, tarnybos kultūrą, tai buvo beprecedentinis atvejis. Č. Sugihara susitarė su SSRS tarnautojais dėl žydų kelionės Transsibiro geležinkeliu penkiaguba kaina nei buvo įprasta. Per dieną dirbdamas iki 18 valandų, jis išduodavo ranka pasirašytas vizas, viršydamas įprastinę mėnesio statistiką. Vizos buvo išduodamos ir šeimos galvoms, turėjusioms teisę kartu vykti su visa šeima.
1940 m. rugsėjo 4 d. konsulatas buvo uždarytas. Liudininkų teigimu, paskutinėmis akimirkomis prieš išvažiuojant į Vokietiją, konsulas pildęs vizas netgi traukinyje Ryga–Berlynas, kurias pasirašytas mesdavęs pro traukinio langą. Tikslus išduotų vizų skaičius nežinomas. Manoma, kad buvo išduota apie 2 139–10 000 vizų.
1947 m., atvykęs į Japoniją, Č. Sugihara atsistatydino. Japonijos vyriausybė jam išmokėjo išeitinę kompensaciją ir suteikė pensiją. 1985 m., prieš pat mirtį, suteiktas Pasaulio tautų teisuolio vardas.
Atminimas Lietuvoje
1991 m. Vilniuje Č. Sugiharos vardu pavadinta gatvė, 1992 m. liepos 28 d. Valstybinio Vilniaus Gaono žydų muziejaus kieme atidengtas paminklas.
1999 m. Lietuvos ir Belgijos mokslo bei verslo žmonių iniciatyva įkurta viešoji įstaiga „Sugiharos fondas – diplomatai už gyvybę“ (pirmininkas Ramūnas Garbaravičius). Fondas siekia skleisti pilietinės visuomenės ir tolerancijos idėjas bei skatinti šalies piliečius nesitaikyti su ksenofobijos apraiškomis. Nuo 2001 m. kiekvienais metais fondo valdyba renka Tolerancijos žmogų. Apdovanojimą yra gavę šie asmenys:
Buvusiame Japonijos konsulato pastate (Vaižganto g. 30, Kaune) įrengtas Memorialinis Sugiharos namų muziejus su ekspozicija lankytojams, rengiami seminarai moksleiviams ir jaunimui, edukacinės programos. 2008 m. ekspozicija buvo labai atnaujinta ir modernizuota Japonijos vyriausybės lėšomis. Kasmet Sugiharos namus aplanko apie 7000 turistų iš Japonijos ir daugiau kaip 2000 turistų iš kitų užsienio šalių ir Lietuvos.
Fondo atstovams pasirašius bendradarbiavimo sutartį su VDU, 2000 m. gegužės 19 d. to paties pastato antrajame aukšte įkurtas VDU Japonistikos studijų centras, kuriame buvo dėstoma japonų kalba, vykdomi tyrimai, susiję su Japonija ir Rytų Azijos regionu. Vėliau centro veikloms išsiplėtus ir nebeišsitenkant senajame pastate, 2016 m. rudenį jis buvo perkeltas į naujas patalpas V. Putvinskio gatvėje.
2001 m. spalio 2 d., minint Č. Sugiharos 100-ąsias gimimo metines, Vilniuje, dešiniajame Neries krante prie Baltojo tilto, pasodinta 200 japoniškų sakurų alėja – Japonijos dovana Lietuvai. Pamėnkalnio gatvėje atidengtas paminklinis akmuo. Sakuros taip pat pasodintos Prezidentūros kieme, Č. Sugiharos gatvėje bei skverelyje prie Sapiegos ligoninės. 7 sakuros pasodintos ir Kaune, prie buvusio Japonijos konsulato. Jubiliejaus proga išleistas proginis vokas, sukurti atminimo medaliai. 2003 m. balandžio 24 d. Nemuno saloje Kaune pasodintas 100 sakurų parkas.
2004 m. išleistas Č. Sugiharai skirtas pašto ženklas (dail. Kostas Katkus).
2005 m. japonų kūrybinė grupė Lietuvoje sukūrė vaidybinės dokumentikos filmą „Vizos šešiems tūkstančiams gyvybių“ su japonų ir lietuvių aktoriais, pasakojantį apie Č. Sugiharos diplomatinę ir humanistinę veiklą. Sugiharos istorija pristatoma ir 2018 m. VDU Azijos studijų centro sukurtame dokumentiniame filme „Kaunas. Sugiharos ir Japonijos ženklai“.
2015 m. suintensyvėjo Sugiharos atminimo įamžinimas Kaune. Buvo sukurtas turistinis maršrutas „Sugiharos kelias“, į kurį įtraukiamos su šia asmenybe bei su Japonija susiję vietos. Tarp jų yra Sugiharos muziejus, Metropolio viešbutis, Geležinkelio stotis (kur Sugihara išdavinėjo vizas), P. Mažylio gimdymo namai (kur gimė Sugiharos sūnus Harukis), Azijos studijų centras ir pan. 2017 m. miestiečių iniciatyva įkurta Sugiharos grupė Kauno ir Japonijos ryšių plėtrai, kuri rūpinosi abiejų šalių santykių plėtojimu. Jai priklausė įvairios institucijos, dirbančios verslo, kultūros, politikos, švietimo srityse. 2019 m. jos pagrindu susikūrė Kauno-Japonijos draugystės asociacija. Nuo 2017 m. rudens organizuojama Sugiharos savaitė.
Atminimas Japonijoje
1992 m. Yaotsu, Gifu prefektūroje, atidengtas memorialas ir pastatytas muziejus. Sugiharai skirtos atminimo vietos yra Tokijo, Nagojos, Curugos miestuose.
Sel
„Sel“ – lietuviška šokių muzikos grupė.
Grupės istorija prasidėjo 1992 m. lapkričio 10 d., kai jos įkūrėjas ir lyderis Egidijus Dragūnas pasiryžo paskambinti Andriui Mamontovui, tuo metu vedusiam laidą radijo stoties M-1 eteryje, ir paprašė padėti sukurti repo grupę. E. Dragūnas neliko nepastebėtas ir su juo bei keliais jo draugais netrukus pradėjo dirbti Andriaus brolis Justas Mamontovas, tuo metu prodiusavęs populiarią hiphopo grupę „Pompa“. Grupės pavadinimas sudarytas iš jos narių pirmųjų vardų raidžių (Sieras, Egis, Laimis). Pastovus narys grupėje yra tik jos lyderis Egidijus Dragūnas. Pradedant pirmuoju albumu „Kaip ir tu“, E. Dragūnas dirbo vis su naujais žmonėmis, kurie vienaip ar kitaip veikdavo Sel muziką.
Per savo egzistavimo laikotarpį SEL išleido 10 albumų, 6 singlus, 2 geriausių dainų rinkinius ir 1 dokumentinį DVD filmą. Albumas „Aš kaip žąsis“ buvo pripažintas platininiu Lietuvoje.
2015 m. gruodžio 5 d. Sel surengė brangiausią savo pasirodymą, kainavusį 400 tūkst. eurų, o Kauno „Žalgirio“ arenoje buvo užfiksuotas naujas lankomumo rekordas – pasirodymą stebėjo 20 517 žiūrovų.
2022 m. po kontroversiškų E. Dragūno pasisakymų apie Rusijos invaziją į Ukrainą grupę paliko visi muzikantai (Kasparas Meginis, Julius Valancauskas, Jonas Butvydas, Viktoras Woop, Mindaugas Balčiūnas, Romas Rainys, Silvija Pankūnaitė-Micutė).
Raudėnų mokykla-daugiafunkcis centras
Istorija
miniatiūra|250px|left|Sporto salė
Direktoriai
Direktoriais dirbo Kotryna Vaitaitė (1961-1963), Emilija Laurinavičienė (1963-1967), Vitalija Jonaitytė (1967-1968), Ona Aldona Laučkienė (1968-1973), Petras Masidunskis (1973-1986), Jonas Bezaras (1986-1994). Nuo 1994 metų iki šiol mokyklai vadovauja Zita Bezarienė.
Mokytojai
1960-1990 metais mokykloje dirbo daug puikių mokytojų: Žilinskienė, Žadeikienė, Prichockis, Prichockienė, Zorienė, Stambrauskienė, Urbonavičienė, Laurinavičius, Laurinavičienė, Vaitaitė, Viršilienė, Dvaržeckienė, Stoncelienė, Laučkienė, Vaitkus, Vaitkienė, Rudminienė, Paulauskienė ir kiti.
Skaudvilės ugdymo ir vaiko gerovės centras
Tauragės rajono Skaudvilės ugdymo ir vaiko gerovės centras – valstybinė internatinė, savarankiško mokymosi bendrojo lavinimo mokykla Skaudvilėje (Tauragės raj.), Liaudies a. 6, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190986889.
Greitojo rikiavimo algoritmas
Greito rikiavimo algoritmas – vienas iš rikiavimo algoritmų, pasiūlytas C. A. R. Hoare 1962 metais. Dėl realizavimo paprastumo ir efektyvaus atminties naudojimo, šis algoritmas labai paplitęs.
Savybės
Algoritmas yra nestabilus, jis naudojasi skaldyk ir valdyk paradigma, pagrindinė idėja – išskaidžius duomenų seką į dvi dalis, kad vienoje dalyje visi elementai būtų mažesni už kitos dalies elementus, šias dvi dalis galima rikiuoti nepriklausomai viena nuo kitos. Tai daroma rekursiškai. Elementas, atskiriantis dalis – slenkstis.
Teigiamos algoritmo savybės: Neigiamos algoritmo savybės:
Sudėtingumas
Greito rikiavimo algoritmas geriausiai veikia, kai kiekvienąkart slenkstis skaido duomenis po lygiai. Šiuo atveju algoritmo sudėtingumas yra O(N log N), lyginimo operacijų naudojama 2N  log2N. Tačiau esant „blogiems“ duomenims, algoritmo sudėtingumas gali siekti O(N²), dėl to siekiant nuspėjamo rezultato, šis algoritmas derinamas su kitais.
Algoritmas
Algoritmas veikia tokiu principu:
Algoritmo pagerinimai
Praktikoje, norint pagreitinti šio algoritmo veikimo laiką galima taikyti keletą būdų:
Lamelipodija
Lamelipodijos  – judėti (šliaužti) ląstelei leidžiančios plazminės membranos ataugos, randamos daugiausia greitose ląstelėse.
Lamelipodijos padeda ląstelei judėti prisikabindamos prie įvairių paviršių ir tempdamos ląstelę paskui save.
Manoma, kad lamelipodijos – svarbus veiksnys ląstelių migracijos procese. Šių darinių galuose vyksta signalinių molekulių egzocitozė, būtina kryptingai ląstelių migracijos proceso eigai.
Randamos iš lamelipodijų išsišakojančios mažos ataugėlės, vadinamos mikro spygliukais. Šie dariniai sudaro filopodijas.
Lamelipodijos būdingos žuvų ir varlių epidermio ląstelėms, kurių specializacija – greitas žaizdų užgydymas. Kituose gyvūnuose lamelipodijų randama fibroblastuose ir migruojančiose ląstelėse.
Taip pat skaitykite
Pseudopodija
Filopodija
Lamellipodium
Kareda Kaunas
Futbolo klubas „Kareda“ – buvęs Lietuvos futbolo klubas, iki 2000 m. veikęs Šiauliuose, vėliau perkeltas į Kauną.
Istorija
Klubo ištakos yra Šiauliuose, bet kai šiauliečių klubas pateko į finansinę duobę, buvo ieškoma sprendimų.
2000–2003
Prieš 2000 m. sezoną „Karedos“ klubas buvo parduotas ir persikėlė į Kauną. Kadangi jo šeimininku tapo Vladimiras Romanovas, kuriam tuo metu priklausė FBK Kaunas, todėl klubas pasibaigus čempionatui jis buvo nužemintas į žemesnę pakopą. Pats šeimininkas norėjo, kad abu klubai dalyvautų Aukščiausioje lygoje, bet tam pasipriešino futbolo visuomenė ir LFF neleido dviejų klubų, priklausančių tam pačiam asmeniui, į vieną lygą.
Kauno „Kareda“ Pirmoje lygoje žaidė iki 2003 m. vasaros. Galiausiai šis darinys (Kauno Kareda) buvo likviduotas, komanda išformuota.
Stadionas
Namų rungtynes Kauno „Kareda“ žaidė „Kariuomenės“ stadione. Jo talpa buvo tūkstantis žiūrovų. Kariuomenės stadionas buvo Kauno pietryčiuose, Aukštojoje Panemunėje.
Pasiekimai
Kauno „Kareda“ aukščiausioje šalies lygoje praleido vieną sezoną (2000 m.) ir užėmė penktą vietą.
LFF taurės turnyre geriausias pasiekimas buvo ketvirtfinalis (2000–2001 m.).
Goco sąsiauris
thumb|350px|Goco sąsiauris Goco sąsiauris – trumpas Viduržemio jūros ruožas, skiriantis Goco salą nuo šiaurinio Maltos salos pakraščio.
Sąsiaurio ilgis apie 7 km, plotis varijuoja nuo 6,7 km plačiausioje vietoje iki 4,5 km šiauriniame pakrašty. Sąsiaurio viduryje išsidėsčiusios dvi salos – Kominas (gyvenama) ir Kominotas. Sąsiauris tarnauja kaip jūrų kelių jungtis tarp abiejų salų. Iš Mdžaro krantinės ir Čirkevos uostų visus metus kursuoja keltas.
Emancipacijos aktas
Emancipacijos aktas, kitaip dar Išlaisvinimo aktas, Išlaisvinimo deklaracija, Išlaisvinimo proklamacija, Emancipacijos proklamacija – du JAV prezidento Abraomo Linkolno išleisti vykdomieji įsakymai, pasirodę JAV pilietinio karo metu. Pirmasis įsakymas buvo išleistas 1862 m. rugsėjo 22 d. Jis skelbė laisvę visiems vergams, gyvenantiems Amerikos Valstijų Konfederacijos valstijose, jei šios negrįš į Sąjungą iki 1863 m. sausio 1 d. Antrasis įsakymas, išleistas 1863 m. sausio 1 d., įvardijo 10 tam tikrų valstijų, kuriose įsigaliojo pirmasis įsakymas. Abraomas Linkolnas išleido šiuos įstatymus remdamasis JAV konstitucijos 2-ojo straipsnio 2-uoju skirsniu, kaip vyriausias JAV ginkluotųjų pajėgų vadas.
Emancipacijos deklaracija buvo kritikuojama dėl to, kad pagal ją buvo išlaisvinami tik vergai, kurių negalėjo kontroliuoti Sąjunga. Nors visi vergai nebuvo išlaisvinti tą pačią dieną, kai įsigaliojo Emancipacijos aktas, 1863 m. sausio pirmą dieną devyniose iš dešimties valstijų (išskyrus Teksasą) buvo išlaisvinti tūkstančiai vergų.
Be to, Išlaisvinimo aktas davė teisinį pagrindą visų keturių milijonų vergų išlaisvinimui tose teritorijose, kurias JAV pilietinio karo metu užėmė Sąjungos kariuomenė. Deklaracija taip pat įpareigojo Sąjungą užbaigti vergiją. Toks sprendimas buvo prieštaringas net šiaurėje. Išlaisvinimo akte neminimos šiaurinės Kentukio, Misūrio, Merilendo ir Delavero valstijos, kurios niekada nebuvo prisijungusios prie Amerikos Valstijų Konfederacijos, tačiau ir neišlaisvino nei vieno vergo. Kadangi Tenesio valstija jau beveik buvo grįžusi į Sąjungos kontrolę, tai ji Emancipacijos akte nebuvo minima. Virdžinija akte buvo minima, tačiau 48 Virdžinijos apygardos, kurios buvo susiję su Vakarų Virdžinijos formavimosi procesu, taip pat kitos dvi apygardos ir du miestai buvo atleisti nuo šio įsakymo vykdymo. Nuo įsakymo vykdymo buvo atleistas Naujasis Orleanas ir trylika Luizianos parapijų, kurias federalinė valdžia jau kontroliavo Emancipacijos akto paskelbimo metu.
Tačiau kitose Sąjungos okupuotose Amerikos Valstijų Konfederacijos teritorijose, išskyrus Tenesį, Išlaisvinimo aktas įsigaliojo iš karto, o jose nedelsiant buvo išlaisvinta mažiausiai 20 000 vergų. Sąjungos armijai pamažu perimant konfederatų pozicijas, dar daugiau vergų pabėgo į šiaurę. Federacinei armijai galutinai nugalėjus Konfederaciją, kasdien buvo išlaisvinami tūkstančiai vergų. Galiausiai iki 1865 m. liepos buvo išlaisvinti beveik visi 4 milijonai (pagal 1860 metų surašymą ) juodaodžių vergų.
Besibaigiant karui, abolicionistai buvo įsitikinę, kad Emancipacijos deklaracija buvo viena karo priemonių, nes dokumentas iškart neužbaigė vergijos. Nors kelios vergvaldinės valstijos išleido įstatymus, draudžiančius vergiją, tačiau kai kuriose vietose vergija legaliai egzistavo ir toliau, iki tol, kol ši institucija galutinai buvo uždrausta 1865 m. gruodžio 18 d., ratifikavus 13-ąją JAV konstitucijos pataisą.
Krio kalba
Krio (taip pat Creo ar Creole) - lingua franca kalba, kuria kalbama visoje Siera Leonėje. Tai yra gimtoji krio tautos žmonėms (~300 tūkst., išlaisvintų iš Vest Indijos, JAV ir Britanijos, vergų palikuonių bendruomenė). Krio kalba šneka 97 % Siera Leonės gyventojų. Krio kalba jungia visas skirtingas etnines grupes šalyje, ypač prekyboje ir bendravime tarpusavyje.
Krio kalba yra kalbos, atvežtos Šiaurės Amerikos afroamerikiečių ir daugybės Vest Indijos gyventojų, kurie įsikūrė Siera Leonėje. Kalbos leksikonas pirmiausia kilęs iš anglų kalbos, nepaisant to, kad fonologija, gramatika ir sakinio struktūra yra žymiai paveiktos Afrikos kalbų (mažiausiai 12 Afrikos kalbų), įskaitant ir aspektus iš: jorubų (Nigerija) ir tvi (Gana) kalbų.
Krio kildinama iš anglų pidžino, kadangi tai anglų kalba paremta kreolų kalba, bet nepriklausomai nuo to, su fiksuotomis gramatinėmis struktūromis ir taisyklėmis. Krio taip pat žymiai papildoma iš kitų europiečių kalbų, o būtent iš portugalų ir prancūzų.
Teen Top
TEEN TOP  (Korėjietiškai: 틴탑) yra Pietų Korėjos vaikinų grupė, kurią sudaro šeši nariai: C.A.P, Chunji, L.Joe, Niel, Ricky, Changjo. Grupė priklauso įrašų kompanijai „T.O.P. Media“. TEEN TOP buvo suformuota Andy Lee iš grupės Shinhwa 2010 metais. Vaikinai savo pirmąjį albumą „Come Into the World“ išleido 2010 metų liepos 9 dieną, o oficialiai pasirodė tų pačių metų liepos 10 dieną per MBC’s Show! Music Core. Oficialus Teen Top gerbėjų klubas vadinasi „Angel“.
Karjera
Teen Top pirmasis pasirodymas TV laidoje įvyko per amerikietišką MTV programą The Vice Guide to Everything 2010 m. gruodžio mėnesį.
Teen Top nariai Ricky ir Niel vaikystėje buvo aktoriai. Niel debiutavo per miuziklą „Please“ ir vaidino jame jauną aktoriaus Joo Won rolę. Ricky debiutavo per muzikinį Seo Taiji video „Human Dream“ ir taip pat vaidino jaunesnę aktoriaus Song Seung Hun rolę per „Love Song“.
2010 Debiutas
Teen Top oficialiai debiutavo liepos mėnesį su pagrindinės dainos Clap (박수) vaizdo klipu, kuriame dalyvavo After School narė Lizzy. Jų debiutinio singlo albumas, Come Into The World, buvo išleistas 2010 m. liepos 9 dieną. Vaikinų oficialus debiutas įvyko 2010 m. liepos 10 dieną, iš pradžių pasirodžius per MBC’s Show! Music Core, po to per SBS’s Inkigayo.
2011: „Supa Luv“, „No More Perfume On You“ ir „Roman“
2011 metų sausio 13 Teen Top pirmą kartą sugrįžo per M!Countdown su savo antruoju singlu „Supa Luv“, kurio prodiuseris buvo Shin Hyuk. Dainos žodžiai buvo išversti ir perrašyti Wheesung.
2011 metų kovo 2 dieną Teen Top kartu su A-rex išleido „Supa Luv“ dainos remix versijos muzikinį klipą, kuriame buvo rodomos scenos iš filmo Beastly. Po to video klipas buvo parinktas kaip reklaminis video filmui Azijoje.
Grupė taip pat pasirodė per Le Grand Journal. Teen Top pasirodymas sulaukė itin didelio kritikų pripažinimo palyginus su kitais šou dalyvavusių pasirodymais.Supa Luv pasirodymas laidoje buvo labai giriamas vedėjų dėl puikios vaikino sinchronijos ir plaukų spalvos. Laidoje taip pat dalyvavo tokie žinomi žmonės kaip Eminem, Usher, Lady Gaga, The Black Eyed Peas ir Rihanna, kurie taip pat atliko savo pasirodymus gyvai.
2011 metais liepos 11 dieną, po to kai buvo atšvęsta Teen Top vienerių metų sukaktis, T.O.P. Media, kaip Teen Top grupę atstovaujanti agentūra, per oficialų Teen Top puslapį pranešė, kad naujojo mini albumo būsima išleidimo data yra 2011 metų liepos 26 diena. Buvo atskleista ir daugiau detalių susijusių su Teen Top vaikinų sugrįžimu.
2012:„It’s“, „Going Crazy“, „Artist“ ir „Be Ma Girl“
2012 metų sausio 4 dieną Teen Top išleido savo antrąjį mini albumą „It’s“. Brave Brother prodiusavo, parašė, komponavo ir kitaip padirbėjo su visomis šešiomis albumo dainomis. Vėliau, sausio 5 dieną, Teen Top atskleidė savo sugrįžimo video „Going Crazy“, kuriame dalyvavo grupės 4Minute narė Kwon So-hyun. „Going Crazy“ video klipas sausio 10 dieną buvo pristatytas per Brazilijos Rede TV pramoginių naujienų laidą „Leitura Dinamica“ ir taip padėjo Teen Top grupei sulaukti daugiau brazilų dėmesio.
2012 metų vasario 3 dieną Teen Top laimėjo patį pirmąjį savo apdovanojimą nuo pat 2010 metų liepos 10 dienos per KBS Music Bank. Jie sulaukė garbės pasirodyti MBC Show! Music Core laidos pabaigoje, o po to laimėjo antrąjį apdovanojimą SBS Inkigayo laidoje. Buvo sakoma, kad jie pasiekė „Trigubą karūną“ („Triple Crown“) už tai, kad buvo pirmi trijuose laidose. Vidutiniškai 17,6 amžiaus, jie buvo jauniausia grupė, laimėjusi apdovanojimus muzikos laidose.
2012 metų vasario 25 dieną Teen Top ir vėl sulaukė garbingo pasirodymo MBC Show! Music Core laidos pabaigoje. 2012 metų gegužės 28 dieną Teen Top šventė savo fanų klubo „Angel“ vienerių metų sukaktį.
2012 metų gegužės 30 dieną pasirodė jų naujas albumas „Artist“ kartu su video klipu „To you“. Vaikinai dėl šio albumo sulaukė labai daug dėmesio ir užkopė į aukščiausias reitingų vietas.
Garam masala
thumb|200px|Garam masala thumb|200px|Netrinta garam masala
Garam masala ( – „aštrus prieskonių mišinys“) – prieskonių mišinys (masala), gausiai naudojamas Indijos virtuvėse.
Teen Top
2012:„It’s“, „Going Crazy“, „Artist“ ir „Be Ma Girl“
Pradedant 2012 metų birželio 19 diena, Teen Top vaikinai imsis savo „Teen Top Zepp turo 2012“ Osakoje, Nagojoje ir Tokijuje.
Garam masala
Sudėtis ir panaudojimas
Nėra vieningo šios masalos recepto, tačiau dažniausiai į mišinį įeina juodasis pipiras, gvazdikėlis, malibaro lapai, ilgasis pipiras (pippali), bunium persicum (shahi jeera), kuminas, cinamonas, kardamonas, muskatas, žvaigždanyžis, kalendra. Be šių pagrindinių prieskonių naudojama daugybė lokalių priedų, kurie skiriasi priklausomai nuo regiono ir šeimos.
Teen Top
2012:„It’s“, „Going Crazy“, „Artist“ ir „Be Ma Girl“
2012 metų rugpjūčio 3 pasirodė dainos „Be Ma Girl“ muzikinis video. Kitą dieną TEEN TOP pasirodė MBC Show! Music Core laidoje.
Garam masala
Sudėtis ir panaudojimas
Paprastai garam masala būna miltelių pavidalo, bet sumaišius su actu, kokoso pienu, svogūnu, česnaku, gaunamos ir pastos. Tradiciškai būdavo trinama prieskonių piestose, tačiau vėliau garam masalos pradėtos gaminti pardavimui. Tuo atveju sumaišomi įvairių prieskonių milteliai. Remiantis garam masala, britai XIX a. sukūrė kario miltelius, kuriuos parvežė į Europą.
Šis prieskonis plačiai naudojamas įvairiuose indų patiekaluose, kaip kad dal, daržovių, žuvies patiekaluose, kariuose, ačariuose. Prieš vartojimą mišinys pakepinamas, taip gaunant čaunką.
Miocenas
Miocenas (,  'mažiau žinomas' ir καινός 'naujas, šiuolaikinis') – neogeno periodo epocha, prasidėjusi prieš 23,03 mln. metų ir pasibaigusi prieš 5,332 mln. metų. Prieš šią epocha buvo oligoceno, o po mioceno – plioceno epocha.
Akių astigmatizmas
Akių astigmatizmas – akių yda, dėl kurios daiktų ir vaizdo kontūrai yra matomi neryškūs. Turint astigmatizmą spindulių pluoštas iš vieno taško praėjęs pro akies optines terpes, nebesusirenka akies tinklainėje į židinį. Ši liga dažnai būna paveldima, gali atsirasti po akies traumų, operacijų, uždegimų. Akomodacija ir ilgalaikė jos įtampa ne visuomet padeda geriau matyti ir dažnai pereina į spazmą. Astigmatizmas yra koreguojamas akiniais, cilindriškai gaubtais stiklais.
Miocenas
Terminą pasiūlė škotų mokslininkas Čarlzas Lajelis savo knygos „Geologijos pagrindai“ pirmame tome (1830 m.).
Šios epochos metu žmogaus evoliuciniame protėvyje įvyko dviejų chromosomų susijungimo mutacija, suformuodama žmogaus chromosomą 2. Taip žmogaus genomas atsiskyrė nuo jam artimiausio šimpanzės genomo, kuriame yra viena chromosomų pora daugiau.
Gyvybė miocene rėmėsi dviem naujai susiformavusiais biomais: rudadumblių miškais ir pievomis. Jose galėjo ganytis raganosiai, arkliai ar hipopotamai. Epochos pabaigoje jau egzistavo 95 procentai šiuolaikinių augalų.
Filopodija
thumb|right|280px|Filopodijos
Akių astigmatizmas
Astigmatizmus (optika)
Filopodija
Filopodijos – nedideli judrių ląstelių membraniniai išlinkimai, susidarantys aktino polimerizacijos pagalba.
Filopidijos padeda ląstelei judėti tuo pačiu principu kaip ir lamelipodijos – prisikabindamos prie paviršių ir tempdamos ląstelę paskui save. Abu šie dariniai dažnai veikia kartu. Iš lamelipodijų išsišakojančios filopodijos dar vadinamos mikro spygliukais.
Filopodijos, kaip ir lamelipodijos, yra svarbios ląstelių migracijos procese.
Taip pat skaitykite
Pseudopodija
Filopodium
Jonas Nekrašius
Jonas Nekrašius (g. 1949 m. rugpjūčio 18 d. Šiauliuose) – teisininkas, advokatas, buvęs teisėjas, Pakruojo rajono apylinkės teismo pirmininkas, kultūrologas, kraštotyrininkas, fotografas, keliautojas.
Biografija
1967 m. baigė Šiaulių 2-ąją vakarinę vidurinę mokyklą, 1967–1969 m. mokėsi Šiaulių 13-oje profesinėje techninėje mokykloje (įgijo tekintojo specialybę). 1969–1973 studijavo Charkovo juridiniame institute (Ukraina), baigęs įgijo teisininko specialybę.
1973–1974 m. Joniškio rajono žemės ūkio valdybos juriskonsultas. 1974–1975 tarnavo Tarybinėje Armijoje. Nuo 1975 m. iki 1976 m. Molėtų rajono apylinkės teismo teisėjas-stažuotojas, 1976–1979 m. Šalčininkų rajono liaudies teismo teisėjas, 1979–1992 m. Pakruojo rajono apylinkės teismo pirmininkas. Nuo 1992 m. Šiaulių advokatų kontoros advokatas, nuo 2002 m. advokato Jono Nekrašiaus kontoros advokatas. Šiaulių universiteto Humanitarinio fakulteto Filosofijos katedros dėstytojas.
Nuo 2005 m. Lietuvos advokatų tarybos narys.
Žmona Janina (g. 1950 m.).
Kūryba
Dalyvavo ekslibriso, grafikos, fotografijos ir mail art’o (laiško meno) parodose Belgijoje, Japonijoje, Ispanijoje, Olandijoje, JAV ir kitose šalyse. Keliolikos fotografijų konkursų kelionių ir turizmo tema diplomantas ir prizininkas. Tarptautinių ekslibriso konkursų Šiauliuose organizatorius, Ekslibrisų muziejaus ordanizatorius ir vadovas.
Knygų „Keliant teisinę kultūrą“ (1982), “Teismas eina” (1983), „Priima teisėjas“ (1988), „Žmogus atėjo į teismą“ (1988), „Ex libris. Dailininkas Gerardas Bagdonavičius“ (1998), “Ex libris. Mikalojaus Daukšos “Postilei” – 400” (1999), “Fluxus: šiuo atveju” (kartu su G. Mažeikiu, 2002), „Minčių namai“ (2003), „Gubernija. Ex libris. Saulės žiedu nuo 1665“ (kartu su D. Dragūnu, 2006) ir kitų leidinių autorius ir sudarytojas, apie 1500 populiarių str., žinučių apie teisę, dorovę, antropologiją, kultūrą, meną, keliones, įžymius žmones autorius. 2012 m. įteikta Mato Šalčiaus premija.
Kerli
Kerli Kõiv (g. 1987 m. vasario 7 d. Elva) – Estijos dainininkė.
14 metų laimėjo tarptautinį Baltijos šalių muzikinį konkursą ir taip pradėjo savo muzikinę karjerą.
Čiabata
thumb|Ciabatta Čiabata – itališka balta duona, gaminama iš kvietinių miltų ir mielių. Duonos kepalas dažniausiai ištęstas, platus ir plokštokas. Čiabata yra gamina įvairių rūšių.
Kentai (Lenkija)
Kentai  – miestas pietų Lenkijoje, Mažosios Lenkijos vaivadijoje, Osvencimo apskrityje, į pietus nuo Osvencimo, prie Solos upės (Vyslos intakas). Stotis prie Belsko Bialos-Vadovicų geležinkelio linijos. Mašinų ir įrengimų (automobilių, metalurgijos ir liejimo mašinų, krosnių ir kaitintuvų, matavimo prietaisų), metalo apdirbimo (aliuminio profilių, taros gamyba), tekstilės (vilnos, trikotažo), baldų, statybinės keramikos, maisto pramonė. Veikia plastiko perdirbimo gamykla. Kentuose vyksta kasmetinis sakralinių giesmių festivalis Psalite Deo.
Čiabata
Istorija
Čiabatos moderni forma buvo sukurta 1982 m. Ligūrijos regionas laikomas Čiabatos gimtine. Nuo XX a. devintojo dešimtmečio duona išpopuliarėjo Europoje ir Jungtinėse Amerikos Valstijose. Dažnai naudojama kaip sumuštinių duona.
Kentai (Lenkija)
Yra muziejus, 1712 m. barokinis pranciškonų vienuolynas su Nekaltojo Prasidėjimo bažnyčia, 1685 m. barokinė Šv. Margaritos ir Kotrynos bažnyčia.
Istorija
Kentai rašytiniuose šaltiniuose minimi nuo 1240 m. Miesto teisės suteiktos 1277 m. Kentuose 1397 m. gimė katalikų šventasis Jonas Kentietis. Nuo 1457 m. priklausė Jogailaičiams. XVI-XVII a. Kentai buvo svarbus amatų ir prekybos centras. Vėliau nukentėjo nuo gaisrų, epidemijų, potvynių bei žemės drebėjimų (1785, 1786 m.). Nuo XIX a. tapo sunkiosios pramonės centru.
Oligopolija
Oligopolija – rinkos santykių atvejis, kuomet pardavėjų ar paslaugų siūlytojų skaičius nėra pakankamas teisingai konkurencijai. Kadangi pardavėjų nedaug, kiekvieno jų sprendimai turi įtakos likusiems pardavėjams. Strateginis veiklos planavimas oligopolijos sąlygomis visada atsižvelgia į tikėtiną kitų oligopolininkų reakciją bei jų atsakomuosius veiksmus.
Matematiškai oligopolija dažniausiai apibrėžiama naudojant vadinamąjį keturių firmų koncentracijos santykį. Jei ūkio sektoriuje keturios stambiausios firmos kontroliuoja daugiau kaip 40 procentų gamybos, laikoma, jog šiame sektoriuje yra oligopolija. Pavyzdžiui, Anglijoje keturi didžiausi parduotuvių tinklai kontroliuoja 70 procentų pardavimo apimties – tai oligopolija.
Oligopolija yra konkurencijos iškraipymas, kuriam laisvosios rinkos dėsniai galioja tik specifiškai. Greta rinkai įprastų kovos metodų, oligopolininkai dažnai rungtyniauja tarpusavyje ne mažindami pardavimo kainas, o naudodami įvairius kitus, su rinkos ekonomika mažiau bendro turinčius metodus: gamintojo prirakinimą (nuolaidų kortelės ir kitos sudėtingos ištikimam vartotojui palankios pardavimo schemos), labai aktyvią reklamą bei naujų produktų bei paslaugų kūrimą (pastaroji kovos forma vartotojui naudinga). Įėjimo barjeras oligopolijos sąlygomis paprastai būna aukštas.
Oligopolijos sąlygomis visuomet egzistuoja grėsmė, jog visi oligopolininkai susitars tarpusavyje ir kartu nustatys didesnes nei rinkos kainas, suformuodami kartelį. Karteliui jau pradeda galioti ir monopolijos dėsniai. Daugumoje šalių kartelių formavimas yra nelegali veikla.
Susan Sarandon
Biografija
Susan Sarandon gimė 1946 m. Niujorke anglų ir airių kilmės Phillip Leslie Tomalin ir Italijoje gimusios Lenora Marie Criscione šeimoje. Ji buvo vyriausia iš devynių vaikų šeimoje. Baigusi mokyklą, studijavo Amerikos Katalikų universitete Vašingtone. Pinigų studijoms gaudavo dirbdama sekretore, valytoja, modeliu. 1964 m. viename teatro vaidinime susipažino su aktoriumi Chris Sarandon. 1967 m. rugsėjį jie susituokė (išsiskyrė 1979 m.) Jo dėka 1970 m. Susan Sarandon vaidino pirmajame filme „Joe“ (režisierius John G. Avildsen). Ji dar atliko nemažai rolių filmuose, kol pagaliau sulaukė savo valandos. 1986 m. po „Istviko raganos“ su J. Nicholson, Cher ir M. Pfeiffer, apie Susan sužinojo visas pasaulis. 46 metų aktorė tapo žvaigžde. 1989 m. drama „Telma ir Luiza“ su Geena Davis pakerėjo pasaulį ir sulaukė kritikų pripažinimo. Abi aktorės buvo nominuotos „Oskarui“. 1992 m. aktorė nominuota „Oskarui“ už vaidmenį “Lorenzo’s oil”, 1994 m. – už vaidmenį filme „Klientas“. 1995 m. Susan Sarandon pagaliau gavo geriausios aktorės Oskaro apdovanojimą už filmą „Mirtininkas eina“.
Susan Sarandon turi tris vaikus: Eva Amurri (g. 1985), John Henry (g. 1989), Miles (g. 1992). Dabar ji susituokusi su dvylika metų jaunesniu aktoriumi ir režisieriumi Tim Robbins. Be darbo kine, Sarandon entuziastingai padeda penkioms visuomeninėms organizacijoms, kovojančioms su policininkų žiaurumu, valdininkų korupcija bei skurdu 119-oje pasaulio šalių.
Didžioji Karpava
Didžioji Karpava arba Nekrasovas (, 1785–1871 m. Groß Carpowen, nuo 1928 m. rugsėjo 29 d. Karpowen, nuo 1938 m. birželio 2 d. Karpauen, 1945–1946 m., nuo 1946 m. Некрасово) – Mažosios Lietuvos gyvenvietė dab. Kaliningrado srities pietinėje dalyje, Oziorsko rajone, nuo 2008 m. birželio 30 d. Novostrojevo kaimo gyvenvietės kaimas.
Istorija
Bartos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Darkiemio apskrities Karpavos valsčiaus kaimas. Priklausė Karpavos parapijai. 1946 m. balandžio 7 d. – rugsėjo 6 d. Darkiemio rajono, vėliau Oziorsko rajono kaimas, 1947 m. birželio 25 d. – 2008 m. birželio 30 d. Nekrasovo apylinkės (Некрасовcкий cовет) centras.
Apylinkė
Novostrojevo apylinkės teritorijoje buvo šios gyvenvietės:
Indriniai
Indriniai (Indriidae) – primatų (Primates) šeima. Tai Madagaskare gyvenanti lemūrų atšaka. Išore labiau panašūs į beždžiones. Kojos gerokai ilgesnės už rankas, pėdų I pirštas labai didelis, atlenkiamas. Galva maža, apvali, veidas plikas. Patelės turi porą spenių ant krūtinės. Aktyvūs dieną. Minta lapais, vaisiais.
Paplitę Madagaskare.
Šeimoje trys gentys ir 12 rūšių:
Šakynos pagrindinė mokykla
Istorija
miniatiūra|left
Vyskupas Motiejus Valančius mini, kad pirmąją Romos katalikų bažnyčią Šakynoje 1680 m. pastatęs Šakynos laikytojas Bergas. 1804 m. įsteigta Šakynos parapinė mokykla, uždaryta po 1863 m. sukilimo. 1894 m. kovo 15 d. susekta slapta daraktorinė mokykla, kurioje mokytojas Ignas Narmontas vienuolika vaikų mokė lietuviško ir rusiško rašto, tikybos. 1898 m. įsteigta valdinė, vėliau pradžios mokykla. 1950 m. ji tapo septynmetė mokykla, 1961 m. – aštuonmetė mokykla, 1986 m. – devynmetė mokykla, nuo 2003 m. – dešimtmetė pagrindinė mokykla.
Mokyklos vėliava pašventinta 1999 m. gegužės 29 d. 2021 m. mokykla prijungta prie Gruzdžių gimnazijos.
Šilėnų pagrindinė mokykla
Šiaulių rajono Šilėnų pagrindinė mokykla – buvusi dieninė, savarankiško mokymosi bendrojo lavinimo mokykla Šilėnuose (Šiaulių raj.), Saulės g. 38, vykdžiusi pradinio, pagrindinio ir papildomo ugdymo programas. Įstaigos kodas 190076867. Dabar tai Kairių jungtinės mokyklos skyrius.
Istorija
2021 m. rugsėjo 1 d. prijungta prie Kairių jungtinės mokyklos.
Perekopo sąsmauka
right|thumb|Perekopo sąsmaukos žemėlapis. Raudona linija – Perekopo pylimas. Melsvai pilka linija – Krymo kanalas. Perekopo sąsmauka – sąsmauka jungianti Krymo pusiasalį su žemynu, šiauriausia Krymo pusiasalio dalis. Ilgis – 30 km, plotis 8–23 kilometrai. Išilgai sąsmaukos eina Šiaurės Krymo kanalas, tiekiantis vandenį irigacijai iš Dniepro upės. Šiaurinėje, siauriausioje sąsmaukos dalyje, ją kerta senovinių įtvirtinimų linija – griovys ir pylimas.
2014 m. pasaulio futbolo čempionato atranka/Europa
Straipsnyje pateikiami atrankos į 2014 m. pasaulio futbolo čempionatą Europos zonos rezultatai.
Tvarka
Atranka vyksta įprasta tvarka. Komandos suskirstytos į 9 grupes. Grupių nugalėtojai į pasaulio čempionatą patenka automatiškai, o 8 antras vietas užėmusios komandos (devintoji atmetama pagal prasčiausią rezultatą) varžosi tarpusavyje dėl likusių 4 kelialapių.
Optika
Istorija
Žmogus pradėjo domėtis šviesos reiškiniais ir juos stebėti labai seniai. Pirmąsias susistemintas ir apibendrintas žinias apie šviesos reiškinius ir jų aiškinimą graikų filosofas Euklidas (V–VI a. pr. m. e.) išdėstė dviejuose veikaluose – „Optikoje“ ir „Katoprikoje“. Vėliau Aristotelis (384–332 m. pr. m. e.) ir Ptolemėjus (II a.) išnagrinėjo šviesos lūžimo dėsnius. Kas yra šviesa ilgą laiką buvo neaišku. Kai kurie graikų filosofai teigė, kad šviesa išeina iš stebėtojų akių, apšviečia kūnus ir dėl to mes galime matyti. Šis teiginys nepasitvirtino, nes tamsoje akys nemato.
Anglų mokslininkas I. Niutonas (1643–1727 m.), apibendrindamas visas turimas žinias apie šviesą, paskelbė hipotezę, pagal kurią šviečiantis kūnas skleidžia labai mažas šviesos daleles – „korpuskules“, lekiančias labai dideliu greičiu. Pagal šią teoriją, šviesa yra šviečiančio kūno išmestų korpuskulių srautas
1690 m. Hiugensas išsakė principą, pagal kurį bet kurį bangos fronto tašką reikia laikyti naujos elementarios sferinės bangos šaltiniu.
Taikymas
Optikos atradimai taikomi:
Optikos šakos
Bendriausias optikos skirstymas yra į klasikinę ir kvantinę. Klasikinės optikos dėsniai seka iš Maksvelio lygčių. Jos pagrindiniai poskyriai yra geometrinė ir bangų optikos. Kvantinė optika remiasi kvantinės mechanikos dėsniais ir yra bendresnė teorija, apimanti didesnį reiškinių skaičių. Toliau pateikiamos optikos rūšys pagal jų bendrumą – aprašomų reiškinių skaičių. Reiškiniai nagrinėjami klasikinėje optikoje
Prozerpina
thumb|Marmurinė Prozerpinos statūlėlė
Prozerpina (lot. – Proserpina) romėnų žėmės derlingumo ir požemių pasaulio deivė. Graikų Persefonės atitikmuo.
Sporto klubas
thumb|Sporto klubas [[Belo Horizontėje]]Sporto klubas – sporto organizacija, sudaryta iš daugelių skyrių, kurių kiekvienas skirtas atskirai sporto šakai. Dažnai sporto klubai ne tik turi įvairių sporto šakų profesionalų ir mėgėjų komandas, bet ir vaikų, jaunimo bei veteranų komandas, organizuoja laisvalaikio renginius. Paprastai klubai išsilaiko iš narių mokesčių, varžybose parduodamų bilietų, rėmėjų, televizijos teisių.
Jei sporto klubas turi tik vienos sporto šakos komandą, dažniausiai vadinamas būtent tos sporto šakos klubu (futbolo klubas, krepšinio klubas).
Veidrodis (žurnalas)
Veidrodis – mėnesinis iliustruotas žurnalas pašvęstas teatro ir scenos reikalams, mėnesinis teatro žurnalas, leistas 1914–1915 m. Čikagoje.
Istorija
Leido teatro rėmėjų grupės, „Veidrodžio“ bendrovės, Lietuvių dramos draugijų susivienijimas. Įsteigė ir redagavo Bronius Laucevičius-Vargšas. Spausdino pjeses, Čikagos lietuvių teatro mėgėjų spektaklių recenzijas, straipsnius apie teatro meną ir praktiką, režisūrą, vaidybą, dekoravimą. Išėjo 11 numerių.
Geismas
Geismas – troškimų kompleksas, nukreiptas nevaldomam savo seksualinių instinktų tenkinimui. Pasidavimas geismui gali sukelti seksualinę priklausomybę, svetimavimą, paleistuvystę, iškrypimus, prievartavimą. Katalikybėje geismas laikomas mirtina nuodėme.
Oligopsonija
Oligopsonija – rinkos santykių atvejis, kuomet pirkėjų ar paslaugų vartotojų skaičius nėra pakankamas teisingai konkurencijai. Kitaip tariant, yra pakankamai gamintojų, tačiau pernelyg mažai (tegul ir didelės perkamosios galios) pirkėjų.